
INFORMACIJA APIE ASMENS DUOMENŲ TVARKYMĄ (VAIZDO STEBĖJIMAS PATIKRINIMŲ METU)

Šis privatumo pranešimas skirtas fiziniams asmenims, kuriems priklausančioje privačioje teritorijoje ar patalpose Valstybinė teritorijų planavimo ir statybos inspekcija prie Aplinkos ministerijos (toliau – Inspekcija), vykdydama statybos ar žemės naudojimo patikrinimus, vykdo vaizdo stebėjimą su vaizdo ir garso įrašymu mobiliomis kūno kameromis arba fiziniams asmenims, kurie asmeniškai dalyvauja tokiuose patikrinimuose, kuriuose Inspekcijos vykdomas vaizdo stebėjimas.

Vadovaudamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679) 13 straipsniu, teikiame Jums informaciją, susijusią su Jūsų asmens duomenų tvarkymu:
1. Duomenų valdytojas – Valstybinė teritorijų planavimo ir statybos inspekcija prie Aplinkos ministerijos (toliau – Inspekcija), buveinės adresas: Kalvarijų g. 147, 08352, Vilnius, el. pašto adresas info@vtpsi.lt.
2. Duomenų apsaugos pareigūno kontaktai – el. pašto adresas duomenuapsauga@vtpsi.lt, tel. +370 612 78243.
3. Tvarkomi duomenys. Inspekcijos atliekamų statybos ir žemės naudojimo valstybinės priežiūros patikrinimų metu yra vykdomas vaizdo stebėjimas, t. y., prie inspektorių uniformų pritvirtintomis kūno vaizdo stebėjimo kameromis yra įrašomas vaizdas ir garsas. 
Vaizdas ir garsas nėra įrašinėjamas, kai:
· patikrinimo metu patikrinimo vietoje yra tik Inspekcijos darbuotojai, atliekantys patikrinimą, ir nėra kitos akivaizdžios grėsmės inspektorių saugumui ir sveikatai arba korupcijos apraiškų;
· vaizdo stebėjimo zonoje yra nepilnamečių asmenų, kol nekyla grėsmė inspektorių saugumui ir sveikatai arba korupcijos apraiškos;
· vaizdo stebėjimo zonoje yra kitų asmenų (ne inspektorių) orumą žeminanti situacija, kol nekyla grėsmė inspektorių saugumui ir sveikatai arba korupcijos apraiškos;
· patikrinime dalyvaujantys asmenys išreiškia nesutikimą dėl vaizdo ir garso stebėjimo ir priimamas sprendimas tenkinti šį duomenų subjekto prašymą.
4. Duomenų tvarkymo tikslai. Vaizdo ir garso duomenys įrašomi šiais tikslais: 
4.1. darbuotojų saugos ir sveikatos apsaugos pažeidimų prevencija;
4.2. korupcijos prevencija;
4.3. darbuotojų funkcijų atlikimo kontrolė.
5. Duomenų tvarkymo teisinis pagrindas – Reglamento (ES) 2016/679 6 straipsnio 1 dalies e punktas ir Lietuvos Respublikos teritorijų planavimo, statybos ir žemės naudojimo valstybinės priežiūros įstatymo 7 straipsnio 21 dalies 2 punktas, ir 22 straipsnio 21 dalies 2 punktas.
6. Duomenų šaltinis. Vaizdo stebėjimo (kūno) kameros.
7. Asmens duomenų gavėjai. Vaizdo ir garso įrašai teikiami tik išimtiniais atvejais ikiteisminį tyrimą arba kitą tyrimą atliekančioms įstaigoms, prokurorui ir / ar  teismui.
Teoriškai, prieigą turi ir Valstybės skaitmeninių sprendimų agentūra (duomenų tvarkytoja, administruojanti serverį, kuriame saugomi įrašai).
Asmens duomenų teikimas į trečiąsias valstybes nenumatytas.
8. Duomenų subjektų teisės. Jūs, kaip duomenų subjektas, turite teisę kreiptis į Inspekciją dėl klausimų, susijusių su Jūsų vaizdo ir garso įrašų tvarkymu, t. y. turite šias teises:
8.1.  Teisę susipažinti su duomenimis (Reglamento (ES) 2016/679 15 straipsnis);
8.2.  Teisę reikalauti ištaisyti duomenis (Reglamento (ES) 2016/679 16 straipsnis);
8.3. Teisę reikalauti ištrinti duomenis („teisė būti pamirštam“) (Reglamento (ES) 2016/679 17 straipsnis);
Pastaba: šia teise galima pasinaudoti, kai yra bent viena iš Reglamento (ES) 2016/679 17 straipsnio 1 dalyje nurodytų sąlygų.
8.4. Teisę apriboti duomenų tvarkymą (Reglamento (ES) 2016/679 18 straipsnis). 
Pastaba: šia teise galima pasinaudoti, kai yra bent viena iš Reglamento (ES) 2016/679  18 straipsnio 1 dalyje nurodytų sąlygų.
8.5. Teisę nesutikti, kad atliekant Jums priklausančio sklypo / statinio patikrinimą, būtų vykdomas vaizdo ir garso stebėjimas ir įrašymas (Reglamento (ES) 2016/679 21 straipsnis). 

Šias teises galite įgyvendinti Reglamento (ES) 2016/679, Duomenų subjektų teisių įgyvendinimo Valstybinėje teritorijų planavimo ir statybos inspekcijoje prie Aplinkos ministerijos taisyklių, patvirtintų Valstybinės teritorijų planavimo ir statybos inspekcijos prie Aplinkos ministerijos viršininko 2022-11-29 įsakymu Nr. 1V-171[footnoteRef:2], nustatyta tvarka. [2:  Susipažinti su Duomenų subjektų teisių įgyvendinimo Valstybinėje teritorijų planavimo ir statybos inspekcijoje prie Aplinkos ministerijos taisyklėmis galite Inspekcijos interneto svetainėje: Asmens duomenų apsauga - Valstybinė teritorijų planavimo ir statybos inspekcija prie Aplinkos ministerijos] 

 Jums išreiškus žodinį (turi būti užfiksuotas inspektoriaus daromame garso įraše) ar rašytinį nesutikimą dėl vaizdo / garso duomenų įrašymo mobiliosiomis kūno kameromis pagal Reglamento (ES) 2016/679 21 straipsnį, ir jei geranoriškai įsileisite inspektorius į tikrinamą teritoriją / patalpas, nebus korupcijos apraiškų, konfliktinės situacijos ar kitų grėsmę inspektorių sveikatai keliančių aplinkybių, inspektoriai sustabdys vaizdo ir garso įrašymą. Jei inspektorius nusprendžia tenkinti Jūsų prašymą bei vaizdo ir garso duomenų įrašymą sustabdo, pasikeitus aplinkybėms (pvz., atsiradus korupcijos apraiškoms, kilus konfliktinei situacijai, ar kitoms grėsmę Inspekcijos darbuotojų sveikatai keliančioms aplinkybėms), inspektorius gali pakeisti sprendimą ir atnaujinti vaizdo ir garso duomenų įrašymą. 
Jei norite gauti rašytinį Inspekcijos sprendimą dėl teisės nesutikti įgyvendinimo / neįgyvendinimo, turite pateikti Inspekcijai rašytinį (pasirašytą) prašymą, nurodant nesutikimo motyvus.
10. Asmens duomenų saugojimo laikotarpis. Vaizdo ir garso stebėjimo priemonių sukaupti duomenys Inspekcijos serveryje saugomi 60 dienų nuo jų įkėlimo į serverį.
Pastaba: į serverį įrašai įkeliami nedelsiant, bet ne vėliau nei per 2 darbo dienas nuo patikrinimo atlikimo.
11. Skundų teikimas. Inspekcijos veiksmus ar neveikimą tvarkant Jūsų asmens duomenis ir / ar įgyvendinant Jūsų, kaip duomenų subjektų, teises, Jūs turite teisę skųsti:
11.1. Inspekcijai. Lietuvos Respublikos asmens duomenų teisinės apsaugos įstatymo 24 straipsnio 8 dalyje numatyta tvarka, pagal kurią prieš Valstybinei duomenų apsaugos inspekcijai pateikdamas skundą, susijusį su galimais vaizdo stebėjimo teisėtumo pažeidimais, pareiškėjas turi žodžiu arba raštu kreiptis į vaizdo stebėjimą vykdantį asmenį (šiuo atveju – į Inspekciją) dėl informacijos apie vykdomą vaizdo stebėjimą gavimo. 
11.2. Jeigu Inspekcija nepateikia informacijos apie vykdomą vaizdo stebėjimą per vieną mėnesį nuo kreipimosi, pateikta informacija Jūsų netenkina, turite teisę pateikti skundą Valstybinei duomenų apsaugos inspekcijai, adresu L. Sapiegos g. 17, 10312 Vilnius, el. paštas ada@ada.lt, interneto svetainė https://vdai.lrv.lt/, per 2 metus nuo pažeidimo pats arba Jūsų atstovas, taip pat jo įgaliota ne pelno siekianti įstaiga, organizacija ar asociacija, atitinkanti Reglamento (ES) 2016/679 80 straipsnio reikalavimus, Lietuvos Respublikos asmens duomenų teisinės apsaugos įstatymo nustatyta tvarka. Kartu su skundu turi būti pateikta informacija apie Jūsų kreipimąsi į vaizdo stebėjimą vykdantį asmenį (Inspekciją) ir Inspekcijos atsakymo, jeigu jis pateiktas, kopija arba nurodytos priežastys, dėl kurių nėra galimybės kreiptis į Inspekciją. 
11.3. Regionų administraciniam teismui (skundas gali būti paduodamas bet kuriems šio teismo rūmams: Vilniaus rūmai, Žygimantų g. 2, 01102 Vilnius; Kauno rūmai, A. Mickevičiaus g. 8A, 44312 Kaunas; Klaipėdos rūmai, Galinio Pylimo g. 9, 91230 Klaipėda; Šiaulių rūmai, Dvaro g. 80, 76298 Šiauliai; Panevėžio rūmai, Respublikos g. 62, 35158 Panevėžys), ar per Lietuvos teismų elektroninių paslaugų portalą https://e.teismas.lt) per 1 mėnesį nuo pažeidimo Lietuvos Respublikos administracinių bylų teisenos įstatymo nustatyta tvarka.


